|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. március 3 - ai rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára társasházi célbefizetések tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzata 2025. évi költségvetéséről szóló 5/2025. (II.19.) önkormányzati rendelet 13. § (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

Az előterjesztésben részletezett kiadások fedezete Budapest Főváros VII. Kerület Erzsébetváros Önkormányzata 2025. évi költségvetésről szóló 5/2025. (II.19.) önkormányzati rendeletében biztosítva van.

Budapest Főváros VII. kerület Erzsébetváros Önkormányzata Képviselő-testületének Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet (a továbbiakban: Vagyonrendelet) 21.§ (4) bekezdés a) pontja szerint *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió forintot;”*

A Vagyonrendelet 21. § (8) bekezdése alapján *„Az Önkormányzat költségvetését érintő, a*[*(3) bekezdés b)* pont](https://or.njt.hu/onkormanyzati-rendelet/647131#SZ21@BE3@POB)jában*, a*[*(4) bekezdés*](https://or.njt.hu/onkormanyzati-rendelet/647131#SZ21@BE4)*a) és b), valamint az*[*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA)*és*[*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti Vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A 34195** **helyrajzi számú, Budapest VII. Dob utca 12. szám** alatti társasház a társasházban esedékes felújítási munkákat és az elektromos hálózat felújítását kívánja megvalósítani.

A 2024.12.04. – én tartott közgyűlésen a tulajdonosok a következőkről döntöttek a jegyzőkönyv szerint (I./1. melléklet):

***„7/2024. 12.04. sz. HATÁROZAT***

***A Társasház közgyűlése 4.769/10.000 th. (97%) igen, 146/10.000 th. (3%) nem szavazattal és 0/10.000 th. (0%) tartózkodás mellett többségi határozattal úgy dönt, hogy a 6. pontban elfogadott munkálatokat 6.655.- Ft/m2 célbefizetésből kívánja finanszírozni, melynek befizetési határideje 2025. január 31.”***

Az Önkormányzat a Társasházban 1699/10000 tulajdoni hányaddal rendelkezik a kataszteri lap szerint (I./2. melléklet), mely alapterületben kifejezve 383 m2. A Társasház határozata szerint az eseti befizetések előírásával az I./3. melléklet alapján az Önkormányzatot terhelő célbefizetés összege **2.548.865,- Forint** (6.655,-Ft × 383 m2).

A Társasház adószámát és bankszámlaszámát az I./4. melléklet tartalmazza.

Az előterjesztésben fentebb részletezett kiadás fedezete Budapest Főváros VII. kerület Erzsébetváros Önkormányzata 2025. évi költségvetéséről szóló 5/2025. (II.19.) önkormányzati rendeletében rendelkezésre áll.

**II.**

**A 33727** **helyrajzi számú, Budapest VII. Szövetség utca 30/B. szám** alatti társasház a gázszolgáltatás visszaállításátkívánja megvalósítani.

A 2024.11.25. – én tartott közgyűlésen a tulajdonosok a következőkről döntöttek a jegyzőkönyv szerint (II./1. melléklet):

***„2024/18. sz. határozat***

***A Közgyűlés egyhangú szavazással elfogadta, hogy a gázszolgáltatás visszaállításának kifizetéséhez a társasház egyszeri 150,-Ft/TH célbefizetést ír elő, melynek befizetési határideje 2024.12.05-e.***

***100% (7251/10.000) igen 0% nem 0% tartózkodás***

Az Önkormányzat a Társasházban 2797/10000 tulajdoni hányaddal rendelkezik a kataszteri lap szerint (II./2. melléklet), mely alapterületben kifejezve 318 m2. A Társasház határozata szerint az eseti befizetések előírásával az Önkormányzatot terhelő célbefizetés összege **419.550,- Forint** (150,-Ft × 2797 tulajdoni hányad).

A Társasház adószámát és bankszámlaszámát a II./3. melléklet tartalmazza.

Az előterjesztésben fentebb részletezett kiadás fedezete Budapest Főváros VII. kerület Erzsébetváros Önkormányzata 2025. évi költségvetéséről szóló 5/2025. (II.19.) önkormányzati rendeletében rendelkezésre áll.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2025. (III.03.) határozata célbefizetés teljesítéséről - a 1072 Budapest VII. kerület Dob utca 12. szám alatti társasházban a felújítási munkák és az elektromos hálózat felújításának** **megvalósítására társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 34195 helyrajzi számon nyilvántartott, természetben a 1072 Budapest VII. kerület, Dob utca 12.** szám alatti társasházban az Önkormányzat 1699/10000 tulajdoni hányada, alapterületben kifejezve 383 m2 vonatkozásában **a társasházban a felújítási munkák és az elektromos hálózat felújításának** **megvalósítására** **a Társasház részére** a Budapest Főváros VII. kerület Erzsébetváros Önkormányzata 2025. évi költségvetéséről szóló 5/2025. (II.19.) önkormányzati rendeletének kiadási előirányzat terhére **2.548.865,- Forint** (6.655,-Ft × 383 m2) **befizetésre kerüljön a Társasház számlájára.**

**Felelős:** Niedermüller Péter polgármester

**Határidő:** 2025. március 31.

**II.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2025. (III.03.) határozata célbefizetés teljesítéséről - a 1074 Budapest VII. kerület Szövetség utca 30/B. szám alatti társasházban a gázszolgáltatás visszaállításának megvalósítására társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 33727 helyrajzi számon nyilvántartott, természetben a 1074 Budapest VII. kerület, Szövetség utca 30/B.** szám alatti társasházban az Önkormányzat 2797/10000 tulajdoni hányada, alapterületben kifejezve 318 m2 vonatkozásában **a gázszolgáltatás visszaállításának megvalósítására a Társasház részére** aBudapest Főváros VII. kerület Erzsébetváros Önkormányzata 2025. évi költségvetéséről szóló 5/2025. (II.19.) önkormányzati rendeletének kiadási előirányzat terhére **419.550,- Forint** (150,-Ft × 2797 tulajdoni hányad) **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** 2025. március 31.

Budapest, 2025. február 18.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

I./1. melléklet Dob utca 12. Jegyzőkönyv

I./2. melléklet Dob utca 12. Kataszteri lap

I./3. melléklet Dob utca 12. Leosztó

I./4. melléklet Dob utca 12. Adószám, bankszámlaszám

II./1. melléklet Szövetség utca 30/B. Jegyzőkönyv

II./2. melléklet Szövetség utca 30/B. Kataszteri lap

II./3. melléklet Szövetség utca 30/B. Cél elfogadás

II./4. melléklet Szövetség utca 30/B. Adószám, bankszámlaszám